ગાંધીનગર શહેરમાં કલ્ચરલ ફોરમ દ્વારા આયોજીત પ્રવચન માળામાં પ્રવચન આપવા આવેલા જાણીતા સંત મોરારી બાપુએ પણ અભિનય સમ્રાટ ઉપેન્દ્ર ત્રિવેદીની વિદાયને કલાજગતની ચેતનાની વિદાય ગણાવી શાનદાર વ્યક્તિ ગણાવ્યા હતા. બાપુએ ઉપેન્દ્ર ત્રિવેદીને માત્ર કલા નહી પણ રાજકીય ક્ષેત્રનાં સફળ માનવ ગણાવ્યા હતા. મોરારી બાપુએ ઉપેન્દ્ર ત્રિવેદીને શાબ્દિક ભાવાંજલી આપતા જણાવ્યું હતું કે ઉપેન્દ્રભાઇ કલાજગતની ચેતના હતા. મોટા ભાગના લોકો તેને માત્ર ફિલ્મ અભિનેતા તરીકે ઓળખે છે પરંતુ હકીકતમાં તેમની પાસે તમામ ક્ષેત્રનું અદભુત જ્ઞાન હતું. નાટક ક્ષેત્રની તેમણે સેવા આપીને ગુજરાતી નાટકોને ઉંચાઇ અપાવી.